Дзеці раслі бацькам на радасць дружнымі і працавітымі, клапаціліся адзін аб адным. Бацька і маці стараліся прывіць ім павагу да старэйшых, імкненне дапамагаць іншым людзям у цяжкую хвіліну, любоў да працы. Зоя Іванаўна лічыць, што гэта ўдалося. Успамінае, як нядаўна родныя прыязджалі ў госці віншаваць яе з днём нараджэння. Унучка Арына прывезла вялікі букет чырвоных ружаў, дзеці падарылі смартфон. А маленькі ўнук Вова, якога бабуля Зоя пачаставала шакаладкай, адразу ж раздзяліў яе, каб даць усім па кавалачку, а першы ўручыў Зоі Іванаўне.